**Silabukan** ialah salah sebuah Mukim yang terdapat di Daerah Lahad Datu, Sabah, Malaysia.

Sejarah
-------

Skim penempatan semula di Silabukan, Lahad Datu telah didirikan pada tahun 1968 oleh Jabatan Pertanian Negeri Sabah. Pada mulanya ia telah didirikan khas untuk menempatkan semula sebanyak 303 penduduk dari persisiran Sungai Segama yang telah terjejas pendapatan dan tempat tinggal kerana kebanjiran dan apabila kilang tembakau tutup di situ. Dalam tahun 1969, pihak LKTNS mengambil alih mandate membangunkan skim Silabukan melalui sistem ‘Turn-key’ iaitu pembayaran kepada pembangun hanya dibayar sepenuhnya selepas semua kerja-kerja telah siap terlaksana. Pembangunan di Silabukan ini telah bermula dengan Pembangunan Pertanian Silabukan (PPS) Sdn. Bhd dalam tahun 1980. Projek perlaksanaan pembangunan ladang kelapa sawit di Silabukan ini adalah perjanjian di antara LKTNS dan PPS untuk membangunkan sebanyak 6,000 hektar hutan, manakala penyambungan projek pembangunan telah ditandatangani pada bulan Disember, 1981.

Pembangunan fasa pertama selari dengan jalan Lahad Datu ke Tungku dengan 303 peserta telah diambil dari pelbagai bangsa terutama masyarakat asli Sabah dari suku kaum Idahan dan Dusun Subpan dari Sungai Segama. Bersama dalam penempatan semula ini adalah masyarakat-masyarakat dari suku kaum Bajau Laut, Suluk dan Bugis dan sebilangan kecil suku Iban berasal dari negeri Sarawak, Cina dan juga Melayu dari Semenanjung Malaysia. Fasa kedua telah didominasikan oleh penempatan masyarakat Bugis (30%), Bajau (25%), Idahan (25%) dan diikuti Fasa ketiga dan keempat di mana integrasi kepelbagaian suku kaum dan bangsa diteruskan dengan pengambilan suku kaum Tidong, Banjar, Jawa, dan Murut.

Dalam tahun 2003, pihak LKTNS telah memperkenalkan sistem Sewa Pajak di Ladang Silabukan di mana sebanyak 55 peserta telah menyertai program. Selebihnya masih menyertai program di bawah Koperasi Silabukan. Pada takat ini terdapat 41 lot tanah yang masih di bawah sistem sewa pajak di bawah pengurusan pihak LKTNS.

Geografi
--------

Kedudukan lokasi Silabukan terletak di antara Mukim Dam dan Mukim Tungku. 

 **Tempat Menarik** 

Mukim Silabukan juga memiliki tempat - tempat menarik seperti Taman Hidupan Liar Tabin, Hutan Simpan Silabukan, Air Terjun Begahak dan Sungai Membatu.

Kemudahan Awam
--------------

**Sekolah**

1. Sekolah Kebangsaan St. Stephens
2. Sekolah Kebangsaan Silabukan
3. Sekolah Menengah Kebangsaan Silabukan
4. Pusat Latihan Islam Lahad Datu

Perkampungan
------------

1. Kampung Bakapit
2. Kampung Bikang
3. Kampung Long Danau
4. Kampung Remang
5. Kampung Segangan Hilir
6. Kampung Segangan Ulu
7. Kampung Silabukan Peringkat 1
8. Kampung Silabukan Peringkat 2
9. Kampung Silabukan Peringkat 3
10. Kampung Silabukan Peringkat 4

Rujukan
-------

| * l
* b
* s
Bendera Sabah Lahad Datu |
| --- |
| Peristiwa | Serangan hendap Lahad Datu 1985 • Krisis pencerobohan Lahad Datu 2013 • Identiti Daerah Lahad Datu  |
| Kumpulan etnik | Bajau • Bugis • Cina • Idahan • Iranun • Jawa •  Melayu • Orang Cocos • Orang Sungai (Bagahak, Orang Sungai, Subpan) • Suluk • Tidong  |
| Mukim | Bandar • Dam • Felda Sahabat • Segama • Silabukan • Silam• Tambisan • Tungku  |
| Sub-Mukim | Bakapit • Mukim Fajar • Mukim Pulau Sakar • Sapagaya • Mukim Sabahan • Sandau • Tabanak• Tanjung Labian • Tengah Nipah • Ulu Segama • Ulu Tungku  |
| Daerah Kecil | Daerah Kecil Tungku  |
| Bandar dan Pekan | Bandar Lahad Datu (ibu daerah) • Bandar Sabahat • Bandar Cenderawasih  |
| Kawasan Parlimen | Lahad Datu  |
| Dewan Undangan Negeri | Segama • Silam • Tungku  |
| Pulau | Pulau Baik • Pulau Buang Diri • Pulau Emas • Pulau Evans • Pulau Batik Giam • Pulau Giong • Pulau Kalungan • Pulau Kalung Kalungan • Pulau Keramat Giung • Pulau Kulungan Kecil • Pulau Laila • Pulau Lumpur • Pulau Malampayau • Pulau Malampayau Anak • Pulau Nunuk • Pulau Pababag • Pulau Pababag Besar • Pulau Pak Karim • Pulau Pak Usop • Pulau Parapat • Pulau Pok-Pok • Pulau Saddle • Pulau Saga • Pulau Sakar • Pulau Silumpat • Pulau Tabawan • Pulau Tabun • Pulau Tambisan  |
| Tanjung dan Semenanjung | Semenanjung Dent • Semenanjung Darvel • Tanjung Tumunung Hallu • Tanjung Unsung • Tanjung Labian • |
| Teluk | Teluk Darvel • Teluk Tambak  |
| Sungai | Sungai Bole • Sungai Danum • Sungai Dewata • Sungai Kawag • Sungai Lawag Gibong • Sungai Sapagaya • Sungai Segama • Sungai Segangan • Sungai Silabukan • Sungai Telisai • Sungai Taliwas • Sungai Tungku  |

1. ↑  {{}